ການຂັດ​ແຍ້​ງ ລະຫ່ວາງ ຈີນແລະຍີ່ປຸ່ນ ຮຸນແຮງຂຶ້ນ
ທາງ​ການ​ຈີນ​ໄດ້​ສົ່ງ ກໍ່າ​ປັ່ນ​ລາດຕະ​ເວນ 2 ລຳ ​ໄປ​ຍັງ​ໝູ່​ເກາະ ​ທີ່​ມີ​ການ​ຂັດ​ແຍ້​ງກັນ ກັບຍີ່ປຸ່ນນັ້ນ ເພື່ອ​ປົກປ້ອງ​ “ອະທິປະ​​ໄຕ​​ຂອງ​ຕົນ”.​​
ບັນຫາຖົກຖຽງໂຕ້ແຍ້ງເລື່ອງເຂດນໍ້າແດນດິນລະຫວ່າງ ຈີນແລະ ຍີ່ປຸ່ນນັ້ນ ໄດ້ເພີ່ມທະວີຂຶ້ນຕື່ມໃນວັນອັງຄານມື້ນີ້ ໂດຍທີ່ທາງ ການຈີນໄດ້ສົ່ງກໍ່າປັ່ນລາດຕະເວນ 2 ລຳເພື່ອພິທັກ “ອະທິປະ ໄຕຂອງຕົນ” ໄປຍັງໝູ່ເກາະທີ່ມີການຂັດແຍ້ງ ເຖິງແມ່ນວ່າກຸງ ໂຕກຽວ ໄດ້ຢູ່ໃນຂັ້ນຕອນສຸດທ້າຍແລ້ວທີ່ວ່າ ຕົນໄດ້ຊື້ໝູ່ເກາະ ດັ່ງກ່າວນີ້ຈາກສ່ວນບຸກຄົນແລ້ວກໍຕາມ ອົງການຂ່າວຊິນຫົວ ຂອງທາງການຈີນ ກ່າວວ່າ ກໍ່າປັ່ນຂອງ ໜ່ວຍລາດຕະເວນທາງທະເລຂອງຈີນ ໄດ້ໄປຮອດແລ້ວໃນວັນ ອັງຄານມື້ນີ້ ເຂດນ່ານນໍ້າອ້ອມແອ້ມໝູ່ເກາະດັ່ງກ່າວ ແລະວ່າ ກໍາປັ່ນລາດຕະເວນຂອງຕົນຊຶ່ງເປັນຂອງອົງການຄຸ້ມກັນກົດ ໝາຍທາງທະເລ ໄດ້ວາງແຜນເພື່ອຈະຮັກສາໝູ່ເກາະນີ້ ແຕ່ກໍ ບໍ່ໄດ້ອະທິບາຍເພີ່ມຕື່ມຫຍັງອີກ ຂະນະດຽວກັນນີ້ ສື່ຂອງຍີ່ປຸ່ນ ລາຍງານໃນວັນອັງຄານມື້ນີ້ວ່າ ກຸງໂຕກຽວໄດ້ເຊັນສັນຍາ ຊື້ທັງສາມເກາະຂະໜາດໃຫຍ່ ທີ່ບໍ່ມີ ຜູ້ຄົນຢູ່ອາໄສດັ່ງກ່າວນີ້ ຈາກເຈົ້າຂອງສ່ວນບຸກຄົນທີ່ເປັນຊາວ ຍີ່ປຸ່ນ ໃນມູນຄ່າ $26 ລ້ານໂດລ່າ ຈີນບໍ່ໄດ້ຮັບຮູ້ເລື່ອງເຈົ້າຂອງ ໝູ່ເກາະ ແລະກໍໄດ້ເຕືອນຕໍ່ການຕົກລົງຊື້ຂາຍດັ່ງກ່າວນີ້ ເກາະຫີນທີ່ຮູ້ກັນໃນນາມ Diaoyu ໃນປະເທດຈີນ ແລະຍີ່ປຸ່ນ ເອີ້ນວ່າ Senkaku ຕັ້ງຢູ່ໃກ້ໆເສັ້ນທາງຍຸດທະສາດໃນການຂົນ ສົ່ງ ແລະເປັນບ່ອນທຳການປະມົງ ພ້ອມທັງອາດເປັນແຫຼ່ງທີ່ ອຸດົມສົມບູນດ້ວຍນໍ້າມັນແລະແກ໊ສທໍາມະຊາດກໍເປັນໄດ້